Document ID: 31992R1084

Padomes Regula (EEK, Euratom, EOTK) Nr. 1084/92
(1992. gada 28. aprīlis),
ar ko groza Regulu Nr. 422/67/EEK, Nr. 5/67/Euratom par Komisijas priekšsēdētāja un tās locekļu, Tiesas priekšsēdētāja, tiesnešu, ģenerāladvokātu un tiesas sekretāra, kā arī Pirmās instances tiesas priekšsēdētāja, locekļu un tiesas sekretāra atalgojumu un Regulu (EEK, Euratom, EOTK) Nr. 2290/77 par Revīzijas palātas locekļu atalgojumu
EIROPAS KOPIENU PADOME,
ņemot vērā Līgumu par vienotas Eiropas Kopienu Padomes un vienotas Eiropas Kopienu Komisijas izveidi, jo īpaši tā 6. pantu,
ņemot vērā Eiropas Ogļu un tērauda kopienas dibināšanas līgumu, jo īpaši tā 78.e pantu,
ņemot vērā Eiropas Ekonomikas kopienas dibināšanas līgumu, jo īpaši tā 206. pantu,
ņemot vērā Eiropas Atomenerģijas kopienas dibināšanas līgumu, jo īpaši tā 180. pantu,
ņemot vērā Protokolu par privilēģijām un imunitāti Eiropas Kopienās, jo īpaši tā 20. un 21. pantu,
tā kā ar Padomes Regulu (EOTK, EEK, Euratom) Nr. 3831/91 (1991. gada 19. decembris), ar ko groza Eiropas Kopienu Civildienesta noteikumus un Pārējo darbinieku nodarbināšanas kārtību, lai ieviestu pagaidu iemaksu [1], Eiropas Kopienu Civildienesta noteikumos tika iekļauts 66.a pants, ar kuru tika ieviesta minētā pagaidu iemaksa;
tā kā pagaidu iemaksu mutatis mutandis jāpiemēro Komisijas priekšsēdētājam un tās locekļiem, Tiesas priekšsēdētājam, tiesnešiem, ģenerāladvokātiem un tiesas sekretāram, Pirmās instances tiesas priekšsēdētājam, locekļiem un tiesas sekretāram, kā arī Revīzijas palātas locekļiem,
IR PIEŅĒMUSI ŠO REGULU.
1. pants
1. Regulas Nr. 422/67/EEK, Nr. 5/67/Euratom [2] 19.a pantu aizstāj ar šādu pantu:
"19.a pants
Civildienesta noteikumu 66.a pantu mutatis mutandis piemēro Komisijas priekšsēdētājam un tās locekļiem, Tiesas priekšsēdētājam, tiesnešiem, ģenerāladvokātiem un tiesas sekretāram, kā arī Pirmās instances tiesas priekšsēdētājam, locekļiem un tiesas sekretāram."
2. Regulas (EEK, Euratom, EOTK) Nr. 2290/77 [3] 19.a pantu aizstāj ar šādu pantu:
"19.a pants
Civildienesta noteikumu 66.a pantu mutatis mutandis piemēro Revīzijas palātas locekļiem."
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Regulu piemēro no 1992. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 1992. gada 28. aprīlī

Labels: 2
9
15